b'\n_START_ARTICLE_\nPetar Konjovi\xc4\x87\n_START_SECTION_\n\xc5\xbdivljenje\n_START_PARAGRAPH_\nV kraljevini SHS je deloval kot in\xc5\xa1pektor za glasbo na Ministrstvu za prosveto, med 1922 in 1926 je bil direktor zagreb\xc5\xa1ke Opere, nato je bil upravnik gledali\xc5\xa1\xc4\x8d v Osijeku, Splitu in Novem Sadu. Leta 1939 je postal profesor na Beograjski glasbeni akademiji, kjer je bil kasneje tudi njen rektor. Bil je tudi \xc4\x8dlan Srbske akademije znanosti in umetnosti._NEWLINE_Kot skladatelj je bil blizu glasbenemu izrazu Modesta Musorgskega, Leo\xc5\xa1a Jana\xc4\x8dka in rojaka Stevana Mokranjca. Pisal je razli\xc4\x8dna dela, a je danes najbolj znan kot skladatelj oper. Operi Milo\xc5\xa1eva \xc5\xbeenitev in Ko\xc5\xa1tana sta bili na sporedu ljubljanske Opere leta 1927 oz. 1931.'